**Kviečiame dalyvauti**

**Istorijų pasakojimo rungtynėse**

Istorijų pasakojimo rungtynės (*Story Telling Contest*) yra Globalaus švietimo savaitės dalis

**Globalaus švietimo savaitės tikslas** – skatinti Europos pedagogus ir besimokančiuosius skirti daugiau dėmesio globalaus pilietiškumo ugdymui(si). Šis tikslas tiesiogiai susijęs su Jungtinių tautų Darnaus vystymosi darbotvarkės ketvirtuoju tikslu „užtikrinti visaapimantį ir lygiavertį kokybišką švietimą ir skatinti visą gyvenimą trunkantį mokymąsi“.

Globaliojo švietimo savaitė kviečia pažinti įvairovę ir, atsižvelgiant į šiandieninius globalaus pilietiškumo ir atsakomybės iššūkius, spręsti nelygybės klausimus tiek vietiniu, tiek globaliu lygiu.

**Rungtynių nuostatai**

**Rungtynių tikslas** - įkvėpti moksleivius kurti ir pasakoti istorijas gimtąja ar anglų kalba, tuo prisidedant prie jų gebėjimo įtaigiai reikšti mintis taisyklinga ir stilinga kalba ugdymo.

**Rungtynių kategorijos**

I. Istorijos lietuvių kalba

II. Istorijos anglų kalba

Vienas dalyvis gali dalyvauti tik vienoje kategorijoje. Dalyvių amžius neribojamas.

Abejoms kategorijoms galioja tos pačios taisyklės

1. Istorijų tematika ,,Pasaulis keičiasi, o mes...“.

2. Istorijos gali būti susijusios su asmenine, šeimos, draugų patirtimi ar jiems nutikusiais įvykiais, tačiau neturi būti liečiamos visuomenei jautrios temos: rasė, tautybė, stereotipai, religija ar pan., t.y. neturi žeisti žmogaus teisių ir orumo.

3. Privalumas -jei istorija yra pamokanti, turi moralą.

4. Istorijos pasakojimo laikas - 3 - 5 min. Laikas pradedamas skaičiuoti nuo dalyvio pirmo ištarto žodžio.

5. Kalbėdamas pasakotojas negalės naudotis jokiomis papildomomis priemonėmis (popieriuje parašytu tekstu, demonstruojamomis skaidrėmis). Pasakotojas kalbės į mikrofoną, stovėdamas.

**Dalyvavimo sąlygos**

1. Dalyvis turi užsiregistruoti ir pateikti istorijos aprašymą iki 2018 m. lapkričio 26 d.. Istorijos esmė ir idėja turi būti aprašyta ir pateikta viename A4 lape, naudojant Times New Roman 12 šriftą.

2. Registracijos formą galima rasti ir istorijos aprašymą galima pateikti [čia.](https://goo.gl/forms/td8VXu8oRaCjF5KH2)

3. Užsiregistravęs dalyvis iš organizatorių gaus registracijos patvirtinimą bei detalesnę informaciją.

**Rungtynių eiga**

Vardinius kvietimus gavę dalyviai atvykę į renginį, kuris vyks 2018 m. lapkričio 30 d., 10.00 val., registruojasi pas organizatorius (konkreti vieta bus patikslinta atsiuntus registracijos formą). Registracijos metu dalyviai išsitrauks savo pasirodymo eilės numerį.

Rungtynių tvarką ir taisykles prižiūrės rungtynių arbitras. Arbitras skaičiuos vertinimo taškus, seks dalyvių kalbėjimo laiką. Likus 30 sek. iki istorijos pasakojimui skirto laiko pabaigos, arbitras pakels geltoną vėliavėlę. Kai laikas pasibaigs, arbitras pakels raudoną vėliavėlę.

Jei dalyvis nebaigs pasakojimo per 5 minutes, už kiekvienas viršytas 30 sekundžių bus atimami 3 balai, t.y. dalyvis gali pabaigti pasakoti istoriją, bet tai atsilieps jo įvertinimui. Jei dalyvis kalbės trumpiau nei 3 min., už kiekvienas iki 3 min. likusias 30 sek. bus taip pat atimami 3 balai.

**Vertinimas**

Dalyvius vertins vertinimo komisija, kurią sudarys Lietuvos vaikų ir jaunimo centro, teatro ir kino atstovai bei *storytelling*‘o eskpertai.

|  |
| --- |
| **Vertinimo kriterijai** |
| Kalba (teisingas, aiškus tarimas ir intonacija, teisinga gramatika, platus žodynas, sklandumas, dikcija) | 40 balų |
| Balso nustatymas | 20 balų |
| Temos išpildymas (įdomi ir patraukli, reikšminga ir prasminga, nuosekli ir įprasmina vertybes) | 40 balų |

**Apdovanojimai**

Visiems rungtynių dalyviams bus įteikti sertifikatai su pažymėta rungtynių kategorija, kurioje jie dalyvavo.

Remiantis dalyvių surinktais balais, kiekvienoje kategorijoje bus išrinkti trys geriausi dalyviai, kuriems bus įteikti pirmos, antros ir trečios vietos diplomai bei atminimo dovanos.

Rungtynių organizatoriai pasilieka teisę skelbti dalyvių pavardes rungtynių metu ar joms pasibaigus jų viešinimui ir pristatymui.

Registravimasis į rungtynes laikoma autoriaus ir Lietuvos vaikų ir jaunimo centro susitarimu dėl šiuose nuostatuose išdėstytų reikalavimų laikymosi.

**Daugiau informacijos**

Jolanta Markevičienė, LVJC NU organizatorė, tel. Tel.nr. +370 5 2725319,

El. p. Jolanta.Markeviciene@lvjc.lt